
STUDIU DE OPORTUNITATE 

privind vânzarea terenului situat în comuna Preutești, judeţul Suceava


Potrivit art.129, alin. (6), lit.b) din OUG nr.57/2019 privind Codul administrativ, cu modificările si completările ulterioare, Consiliul local ⹂hotărăşte vânzarea, darea în administrare, concesionarea, darea în folosință gratuită sau închirierea bunurilor proprietate privată a comunei, orașului sau municipiului, după caz, în condițiile legiiˮ. 

Prin Hotărârea nr. 30 din 25.05.2021 Consiliul Local al comunei Preutești a aprobat Procedura - cadru privind vânzarea prin licitație publică a imobilelor(teren ți clădiri) aflate în domeniul privat al comunei Preutești, reglementare care stabileşte concret regulile procedurale în materie.

Prezentare generala

 Consiliul Local al comunei Preutești intenţionează să vândă terenul  situat partial în intravilanul comunei Preutești, localitatea Basarabi și parțial în extravilan comunei Preutești, in suprafata totala de 1507 mp, identificat cu nr. cadastral 35351, înscris in Cartea Funciară nr. 35351 Preutești prin organizarea unei proceduri de licitaţie publică. Prin vânzarea Terenului Primăria comunei Preutești urmăreşte creșterea veniturilor la Bugetul Local  .


 Elemente juridice
Denumirea şi categoria din care face parte:
     Imobil (teren) situat parțial în intravilanul localității Basarabi, comuna Preutești - parcela teren neproductiv în suprafață de 704 mp situat în intravilanul satului  Basarabi și parțial situat în extravilanul comunei Preutești- parcela teren neproductiv în suprafață de 803 mp situat în extravilanul comunei Preutești , identificat prin C.F nr.35351 Preutești
     Imobilul care se propune pentru vânzare aparţine domeniului privat al comunei Preutești.

Persoana juridică care îl administrează:

     Imobilul care se propune a fi vândut se află în administrarea directă a comunei Preutești.

Situaţia juridică actuală: în prezent, imobilul propus pentru a fi vândut face parte din domeniul privat al comunei Preutești.
Sarcini de care este grevat:  imobilul este liber de sarcini. 
Date și condiții urbanistice

Imobilul este situat parțial în intravilanul localității Basarabi,comuna Preutești, județul Suceava, într-o zonă cu destinație de locuințe și parțial în extravilan comunei Preutești.

Pentru utilizarea terenului, adjudecătorul va obține toate, vizele, acordurile și autorizațiile necesare, prevăzute de legislația în vigoare.

Elemente economice

Motivele de ordin economic, financiar, social şi de mediu care justifică vânzarea:

Motivele de ordin tehnic, economic, financiar, social si de mediu care justifică vânzarea terenului sunt:

valorificarea resurselor existente în scopul realizării unei extinderi economice solide a comunei Preutești

dezvoltarea investiţiilor locale prin creşterea ofertei de noi locuri de muncă direct create;

asigurarea  sustenabilităţii şă dezvoltării durabile a comunei Preutești;

atragerea  de venituri la bugetul local al comunei Preutești;

atragerea capitalului privat în acţiuni ce vizează satisfacerea unor nevoi ale comunităţii locale Preutești precum si ridicarea gradului de civilizatie si confort al acesteia.


Preţul de pornire la licitaţie stabilit cu privire la teren prin raportul de evaluare  este de 2.874 lei  fără TVA.

Modalitatea de organizare a licitaţiei : Tipul de licitaţie va fi licitaţie publică cu oferta în plic închis.

Date referitoare la procedura de vânzare

licitaţia se va organiza şi desfăşura în termen maxim de 90 de zile de la data emiterii hotărârii Consiliului Local al comunei Preutești de aprobare a caietului de sarcini necesar desfășurării procedurii de licitație;
ofertanţii se vor putea înscrie la licitaţie numai pentru tot Terenul;

garanţia de participare este de 10% din prețul de pornire respectiv  287 RON si reprezintă o garanţie pentru organizator în ceea ce priveşte comportamentul corespunzător al ofertantului pe perioada de derulare a procedurii de licitaţie până la semnarea contractului de vânzare - cumpărare.

Garanţia de participare se achită până la data depuneri ofertelor, în numerar la casieria instituției sau prin virament bancar în contul RO88TREZ5935006XXX000702 deschis la Trezoreria Fălticeni, titular de cont Comuna Preutești, cod fiscal 5645490;

Cumpărătorul achită preţul integral la data încheierii contractului de vânzare –cumpărare;

Taxele notariale şi celelalte cheltuieli ocazionate cu vânzarea Terenului se vor suporta de Cumpărător, potrivit prevederilor legale în vigoare.

Suma obţinută din vânzarea bunului imobil se face integral venit la bugetul local.

În cazul în care, cu excepţia unor situaţii de forţă majoră, temeinic dovedite, contractul de vânzare - cumpărare nu este semnat, ofertantul declarat căştigător pierde dreptul de cumpărare a bunului imobil, precum şi dreptul la restituirea garanţiei de participare.

 În acest caz, procedura va fi anulată, urmând a fi reluată în 14 zile calendaristice.

Termenele previzibile pentru realizarea procedurii de vânzare: maxim 90 de zile calendaristice de la data adjudecării sub rezerva achitării integrale a prețului.  

Întocmit,

Consilier

Darabă Ionel

Date generale-premizele studiului de oportunitate

